Ármannshlaupið fer fram 23. júlí klukkan 20:00 . Hlaupið er ræst í Laugardalnum hjá Laugabóli félagshúsi Ármanns og Þróttar . Forskráning er nú hafin sjá hér á hlaup.com . Skráningargjaldið er 1500 krónur fyrir 10km hlaup og 1000 krónur fyrir skemmtiskokk ( um 3km án tímatöku ) . Athugið að eindregið er mælt með forskráningu , hækkað skráningargjald 2000 kr. er fyrir skráningu á staðnum á hlaupadag í 10km hlaup og skráningu fer aðeins fram á staðnum milli 17:00 og 19:00 á fimmtudag , þ.e. lýkur klukkustund fyrir hlaup . Ármannshlaupið er hluti af Powerade mótaröðinni og gildir 10km hlaupið til stiga , sjá nánar hér um stigakeppnina . Allir þátttakendur hljóta viðurkenningu fyrir þátttökuna . Þrír fyrstu karlar og þrjár fyrstu konur fá sérstök verðlaun . Þá eru veitt verðlaun fyrir sigur í aldursflokkum 18 ára og yngri , 19 - 39 ára , 40 - 49 ára og 50 ára og eldri . Í 10km hlaupinu fer einnig fram sveitakeppni , 3 eru í sveit óháð kyni . Sigurvegararnir í sveitakeppninni hljóta að launum málsverð hjá veitingahúsinu Lauga-ás í Laugardalnum . Fyrstu þrjár sveitir hljóta auk þess verðlaun .